Notat

Til	                        	
Ordinære medlemmer:
Viserektor Inga Bostad
Studiedekan Trygve Wyller, TF
Studiedekan Finn Arnesen, Jus
Studiedekan Per A. Brodal, Med.fak.
Studiedekan Tor Egil Førland, HF
Studiedekan Annik Myhre, MN
Studiedekan Morten Rykke, OD (vara for Brodal)
Dekan Asbjørn Rødseth, SV
Studiedekan Doris Jorde, UV
Professor Kirsten Hofgaard Lycke, FUP
Senterleder Bente Herstad, SUM
Maria Veie Sandvik, Studentparlamentet
Kristian Meisingset, Studentparlamentet
Johannes Wilm, Studentparlamentet
Biblioteksdirektør Jan Erik Røed, UB (observatør)

Varmedlemmer:
Førsteamanuensis Arne Skodvin (vara for Lycke)
Professor Harriet Bjerrum Nielsen (vara for Herstad)
Overbibliotekar Randi Rønningen, (vara for Røed)
Elisabeth Torkildsen (vara for Meisingset)
Sigrid Steffensen Melkeraaen (vara for Wilm)		
Fra: studiedirektør Monica Bakken, seniorkonsulent Finn Ragnar Berger, tlf. 22 85 62 05
Kopi:
seksjonssjef Bente Ringlund, seksjonssjef Torbjørn Grønner, seksjonssjef Guri Vestad, fakultetenes studieadministrasjon		

INNKALLING TIL MØTE I UNIVERSITETSSTYRETS STUDIEKOMITE TORSDAG 6. APRIL 2006 KL 12.15 – 15.00 I FAKULTETSSTYREROMMET, DET MATEMATISK-NATURVITENSKAPELIGE FAKULTET, FYSIKKBYGGET, 3. ET.

Orienteringssaker
•		Orientering vedr. oppfølging av pålegg fra Arbeidstilsynet
Saken har vært behandlet i LMU, og vil sendes på høring til fakultetene.
	
•		Orientering vedr. institusjonsomfattende undersøkelse om studiestart og mottak blant nye studenter ved UiO høsten 2006
Da kvalitetssystemet ble justert våren 2005 ble krav om førstesemesterevaluering på program fjernet. Se notat fra Studieavdelingen, datert 27.05.2005, ref 05/2550. Man varslet imidlertid at man ville vurdere om det regelmessig - hvert tredje eller fjerde år - skulle gjennomføres en institusjonsomfattende og helhetlig evaluering av UiOs tiltak og satsninger i forbindelse med informasjon til og mottak av nye studenter. Studieavdelingen ønsker nå å gjennomføre en slik undersøkelse med fokus på studiestart og mottak av nye studenter høsten 2006. ÑÇ²©ÓéÀÖ¹ÙÍø_ÑÇ²©ptÊÖ»ú¿Í»§¶ËµÇÂ¼edaksjonen er bedt om å delta i planleggingen av denne undersøkelsen og de ulike enhetene bes derfor om å bruke sine representanter i ÑÇ²©ÓéÀÖ¹ÙÍø_ÑÇ²©ptÊÖ»ú¿Í»§¶ËµÇÂ¼edaksjonen for eventuelle innspill eller kommentarer til undersøkelsen.  Det vises for øvrig til D-sak på Studiekomiteens møte 9. desember 2005 vedr. bruk av studentevalueringer ved UiO (j.nr. 05/20829)
	
•		Orientering om Studmag 2006
J.nr. 05/5921
Bilaget Studmag 2006 med resultatene fra studentundersøkelsen under samme navn ble publisert og distribuert med Aftenposten, ÑÇ²©ÓéÀÖ¹ÙÍø_ÑÇ²©ptÊÖ»ú¿Í»§¶ËµÇÂ¼avisen, Stavanger Aftenblad, Bergens Tidende og Fedrelandsvennen tirsdag 21. mars. Opplag er ca 500000. Undersøkelsen er også publisert på avisenes hjemmesider. 
På bakgrunn av tilbakevendende kritikk av Studmag, tok UiO høsten 2005 initiativ til en felles henvendelse fra de fire største universitetene, UiO, UiB, NTNU og UiTø, til NIFU STEP og deres oppdragsgivere. 
Deler av kritikken fra UiOs og de andre universitetenes side har dreid seg om utformingen av spørreskjemaet og en manglende tilpasning til den nye studiestrukturen etter Kvalitetsreformen. I den forbindelse fikk vi også mulighet til å komme med innspill til spørreskjemaet i et tidligere møte med NIFU STEP og TNS Gallup i oktober. Flere av våre endringsforslag, særlig på spørsmålene som omhandlet eksamen, ble tatt i betraktning og spørsmålene revidert. Spørreskjemaet er nå også bedre tilpasset ny studiestruktur.
	
•		Orientering om prosess for faglig prioritering ved UiO
Muntlig orientering ved Inga Bostad
	
•		Orientering om språkpolitikken ved UiO
Utvalget for språkpolitikk ved UiO som har utarbeidet en innstilling til språkpolitikk ved UiO. I løpet av våren skal innstillingen behandles av universitetsstyret. 

Diskusjonsssaker
•		Retningslinjer for masterveiledning
J.nr. 06/4578
Kvalitetsreformen førte med seg mange endringer, både strukturelt og innholdsmessig. Det gamle hovedfaget hadde et eget hefte om veiledning kalt ”veiledning på hovedfag,” og det er også utarbeidet et eget hefte, ”yrkesetiske retningslinjer for veiledere ved UiO.”
”Retningslinjer for studieavtaleordningen på hovedfag,” er under utfasing, og etter kvalitetsreformen er det ikke utarbeidet sentrale retningslinjer for masterveiledning ved UiO. Heller ikke ”Forskrift for studier og eksamen ved Universitetet i Oslo” gir slike retningslinjer.
Universitetets utgangspunkt må være at masterveiledningen holder et høyt kvalitativt nivå. Målet må være at masterutdannelsen som leveres skal være på et nivå som forventes av et universitet i ”den europeiske mesterliga.” For å oppnå dette må ansatte motiveres til å levere høy kvalitet og vi må rekruttere dyktige studenter til oss. Universitetets studenter skal forvente høy kvalitet.

Studentparlamentet ser et behov for:
Nye retningslinjer.
Kvalitetssikring av masterveiledningen.
	
•		Akademikere i Team
Sak fra studentparlamentet. Se vedlegg om EiT ved NTNU.

Vedtakssaker
1.3-06	Opptak av internasjonale søkere til bachelorprogrammer – innføring av krav om GSK inkl. norsk
J.nr. 05/20868
Sterk vekst innen internasjonalisering generelt gjør det nødvendig å foreta en prioritering og avklaring i forhold til hvor det skal satses med tanke på rekruttering av internasjonale studenter. UiO bør prioritere utvekslingsstudenter gjennom ÑÇ²©ÓéÀÖ¹ÙÍø_ÑÇ²©ptÊÖ»ú¿Í»§¶ËµÇÂ¼savtaler samt internasjonale studenter til høyere grader på engelsk. Universitetsdirektøren mener derfor at det såkalte SFB-opptaket (selvfinansierende bachelor) nå bør avvikles. SFB-opptaket innebærer lokalt opptak til norskspråklige bachelorprogrammer av søkere uten GSK i form av norskkunnskaper, og som tilbys ett års norskundervisning forutfor gradsstudiet. En avvikling av SFB-opptaket innebærer at søkere til norskspråklige bachelorprogrammer med dokumenterte norskkunnskaper kan søke opptak til UiO gjennom Samordna Opptak, mens søkere uten norskkunnskaper henvises til de norske høgskoler som fortsatt tilbyr norskopplæring forutfor gradsstudiene. 
Forslag til vedtak:
Studiekomiteen slutter seg til universitetsdirektørens vurdering og anbefaler at det fra og med studieåret 2007-08 vil bli krevet at søkere til bachelorprogrammene har GSK inkl. dokumenterte norskkunnskaper, og at disse må søke om opptak til UiO gjennom Samordna Opptak.
	
2.3-06	Krav til programplaner og emnebeskrivelser
J.nr. 06/2503
I ny forskrift om studier og eksamener ved UiO er det forutsatt at rektor fastsetter krav til programplan og emnebeskrivelser ut over det som kommer frem i § 3.3 og 3.4. 
Det er i forskriften beskrevet hva programplaner og emnebeskrivelse skal innholde. NOKUT har i forskrifts form fastsatt at alle studier skal ha en plan og føringer til hva en slik plan skal inneholde. 
I forslaget til Krav for programplaner og emnebeskrivelser er det tatt høyde for de føringer som er gitt i forskiftene fra UiO og NOKUT. Det er i tillegg tatt med en del presiseringer som gjelder krav til dokumentasjon av saksgang og arkivering og krav om viktig informasjon vedrørende studiet. 
Kravene, slik de fremstår, er å anse som rammer for innholdet i programplaner og emnebeskrivelser. Dokumentet er ikke en mal som skal fylles ut. Programplanen skal være tilgjengelig i en form som er funksjonell både i forhold til de vitenskapelige ansatte som skal beskrive studiene på en god måte, de administrativt ansatte som skal gjøre informasjon om studiene tilgjengelig, for studenter som skal ha dem som veiviser i studiene og som dokumentasjon på studiets innhold og nivå.
Forslaget til krav til programplaner og emnebeskrivelser har i etterkant av møtet i Studiekomiteen den 23. februar 2006 blitt drøftet med fakultetene. Det er tatt hensyn til mange av de innspillene som har kommet, både om innhold og form. 
Forslag til vedtak:
Studiekomiteen anbefaler rektor å fastsette Krav til programplaner og emnebeskrivelser i tråd med vedlagte forslag.

3.3-06	Retningslinjer for saksbehandling ved etablering, endring og nedlegging av studieprogram og emner
J.nr. 06/2503
I forbindelse med utarbeidelse av Krav til programplaner og emnebeskrivelser var det naturlig å se på prosessen for etablering, endring og nedlegging av studieprogrammer i sammenheng med dette. I saksfremlegget til møtet i Studiekomiteen 23. februar var disse to sakene fremstilt som en sak. Da retningslinjer for saksbehandling er å anse som en administrativ ordning der universitetsdirektøren fatter vedtak, har vi valgt å legge frem dette som egen sak. 
Retningslinjene er knyttet til Forskrift om studier og eksamener ved Universitetet i Oslo. De er å anse som rammer for hva saker om etablering, endring og nedlegging av studier skal inneholde, hvordan det skal dokumenteres og dokumentasjon for kvalitetssikring av prosessen rundt utviklingen av studier. Det må i etterkant av vedtaket utarbeides rutinebeskrivelser og maler for de ulike delene i prosessen. Dette gjøres i ÑÇ²©ÓéÀÖ¹ÙÍø_ÑÇ²©ptÊÖ»ú¿Í»§¶ËµÇÂ¼ med fakultetene.
Forslaget til retningslinjer ble sendt til fakultetene i forbindelse med behandling av saken den 23. februar. Da saken ble utsatt, har fakultetene kommet med innspill i Studiedirektørens nettverksmøte, i Studieavdelingens møte med fakultetene og via e-post. Forslag og anmerkninger som har kommet, er vurdert og innarbeidet i teksten der det har vært naturlig.  
Forslag til vedtak:
Studiekomiteen anbefaler universitetsledelsen å vedta ” Retningslinjer for saksbehandling ved etablering, nedlegging og endring av studieprogrammer og emner”.
	
4.3-06	Opprettelse ved Det utdanningsvitenskapelige fakultet av studieprogrammet master i læring og tilpasset opplæring 
J.nr. 05/18700
Saken gjelder opprettelse av nytt 2-årig studieprogram, Master i Læring og tilpasset opplæring ved UV-fakultetet, ISP. Programmet sikter seg inn mot en styrking av allmennlærer-utdanningen utover de ordinære fire år innen det fagdidaktiske og spesialpedagogiske feltet. For dette programmet er lærere i grunnskolen den primære målgruppen. Programmet vil slik sett ha en helt annen målgruppe enn UiOs Lektor og adjunktprogram som sikter seg inn mot videregående skole eventuelt ungdomstrinnet i grunnskolen. Høgskolen i Sogn og Fjordane vil være emneleverandør til programmet. I den forbindelse vil det bli inngått en avtale mellom partene om ansvarsforhold og kostnader.
Saken ble behandlet i fakultetets studieutvalg i møte 27.03.06.
Forslag til vedtak:
Studiekomiteen anbefaler universitetsledelsen å opprette 120 studiepoengs studieprogram ”Master i læring og tilpasset opplæring” ved Det utdanningsvitenskapelige fakultet i samsvar med vedlagte programplan. Studieprogrammet iverksettes fra og med høst-semesteret 2006. Studieprogrammet opprettes innenfor de økonomiske rammer til Det utdanningsvitenskapelige fakultetet og innenfor avtale mellom Det utdannings-vitenskapelige fakultet og Høgskolen i Sogn og Fjordane.
	
5.3-06	Felles kilde og siteringsmal for UiO
J.nr. 06/4332
Mange studenter opplever frustrasjon på grunn av ulike retningslinjer for kildehenvisning. UiO har pr i dag ikke en felles kildehenvisningsmal. Det ble i 2000 utarbeidet en kildehenvisningskokebok (Vade mecum), som ble trykket opp på nytt i 2005. Det er imidlertid ikke mulig å legge denne ut på nett, da dette er urimelig kostbart, jf avtale med forfatter. 
Dette prosjektet er en videreutvikling av HFs prosjekt ”Integrert system for opplæring, testing og trening i riktig sitat- og kildebruk” fra 2004, hvor målet var å utvikle et integrert system for testing, opplæring, skriving og trening i riktig sitat- og kildebruk ved skriving av oppgaver og essays for studenter på HF. Det er nå ønskelig å utvide prosjektet til alle studenter ved UiO.
Studieavdelingen foreslår at det utarbeides en felles kildehenvisningsmal som er tilgjengelig på nett for alle studenter. 
Det er prosjektets mål at alle enheter ved UiO skal bruke en felles kildehenvisningsmal, og at det utarbeides en nettside med informasjon om dette. 
Forslag til vedtak:
Studiekomiteen slutter seg til forslaget om å utarbeide en felles kildehenvisningsmal og til framdriftsplanen i notatet. 
	
6.3-06	Opprettelse av ressursgruppe for studiekvalitet
J.nr. 06/4328
Implementeringen av UiOs kvalitetssystem ble fra sommeren 2004 organisert som et prosjekt med styringsgruppe og referansegruppe. Denne fasen ble avsluttet ved utgangen av høstsemesteret 2005. Drift og utvikling av systemet er nå lagt til linjen der Studieavdelingen (STA) er tildelt ansvar for koordinering av videre arbeid. Prinsipielle saker som angår kvalitetssikring og kvalitetsutvikling, blir behandlet i Studiekomiteen og tatt opp i studiedirektørens studieledemettverk der alle fakulteter er representert. I prosjektperioden ble saker som omhandlet kvalitetssystem og kvalitetsutvikling diskutert i styringsgruppen og referansegruppen før de ble lagt frem for studiekomite og ledelse. Diskusjoner i disse gruppene sikret at viktige momenter ble belyst og lå til grunn for saksbehandlingen. 
Selv om arbeidet med kvalitetssystemet og kvalitetsutvikling formelt er inne i en driftsfase, 
gjenstår en god del implementerings- og utviklingsarbeid. I de sakene STA har arbeidet med etter nyttår, har en sett behovet for å få innspill fra enhetene i forkant av sakene og kunne "lufte" med dem mulige konsekvenser av forslag. Videre ser vi at det er behov for en arena der STA løpende kan diskutere/ta opp saker som gjelder arbeidet med kvalitetssystemet (drift, implementering og utvikling) på generelt grunnlag. Det foreslås derfor å opprette en 
ressursgruppe for kvalitetssystemet og oppfølging av det. 
Forslag til vedtak:
Studiekomiteen anbefaler universitetsledelsen å opprette en ressursgruppe knyttet til kvalitetssikringsarbeidet ved UiO.
	
7.3-06	Endret opptaksordning for profesjonsstudiet i psykologi
J.nr. 06/4613
Etter Forskrift om grader og yrkesutdanninger, beskyttet tittel og normert studietid ved universiteter og høyskoler § 2, kan Universitetet i Oslo tildele graden Candidata/ candidatus psychologiae (cand.psychol.), med normert studietid 6 år.  Studieordningen har hittil vært slik at første studieår i det 6-årige løpet er årsenheten i psykologi. Studenter kan så søke seg til inn på de siste 5 år av profesjonsstudiet, på grunnlag av karakterene fra årsenheten eller tilsvarende. Psykologisk institutt har gjennomført en evaluering av profesjonsstudiet, og ønsker nå å iverksette en rekke endringer. Et viktig element er omlegging til et tydeligere og mer integrert 6-årig studieløp enn i dag. Psykologisk institutt har derfor på styremøtet 31. januar vedtatt å anbefale at opptaket til det seksårige profesjonsstudiet skjer direkte gjennom Samordna opptak fra studieåret 2007/2008. Fakultetsstyret ved Det samfunnsvitenskapelige fakultet sluttet seg på møtet 30. mars til instituttets anbefaling. Det legges til grunn for vedtaksforslaget at opptaket studieåret 2007/8 blir todelt: det tas for siste gang opp studenter til andre år av profesjonsstudiet, og det tas for første gang direkte opp studenter til første studieår. På den måten sikrer vi at det tas opp ordinære kull til profesjonsstudiet hvert år, og omlegging til nytt opptakssystem varsles i god tid for de studenter som har planlagt studiene ut fra den gamle ordningen.
Forslag til vedtak:
Studiekomiteen anbefaler universitetsledelsen at opptak til det seksårige profesjonsstudiet i psykologi skjer via Samordna opptak med virkning fra studieåret 2007/2008. 

	
8.3-06	Eventuelt

31.03.-06

Monica Bakken
studiedirektør

Finn Ragnar Berger
										seniorkonsulent

Vedlegg